**Domeniul de activitate:** dezvoltare durabilă, fonduri europene  
  
**Rolul:** expert accesare fonduri europene

**Activități:**   
• identificarea oportunităţilor de finanţare în raport cu politicile, programele şi proiectele publice specifice activităţii Primăriei Sectorului 1 şi a instituţiilor subordonate Consiliului Local;

• identificarea surselor de finanţare interne şi externe pentru programele şi proiectele necesare implementării Strategiei de Dezvoltare Durabilă;

• identificarea în vederea dezvoltării de parteneriate (public-public, public-privat etc.) pentru proiecte de interes local şi regional, în scopul atingerii obiectivelor din Strategia de Dezvoltare Durabilă a Sectorului 1;

• propune proiecte și programe cu finanțare nerambursabilă sau din alte surse pentru atingerea obiectivelor din Strategia de Dezvoltare Durabilă a Sectorului 1;

• sprijină compartimentul de specialitate în vederea asigurării condiţiilor de accesare pentru finanţările din programele europene;

• formulează puncte de vedere asupra ghidurilor solicitantului aflate în consultare publică aferente programelor europene;

• centralizează informaţiile necesare întocmirii proiectelor cu finanţare europeană, guvernamentală și locală;

• participă la elaborarea proiectelor cu finanţare externă;

• pune la dispoziţia comunităţii informaţii necesare privind diverse linii de finanţare specifice;

• identifică proiecte de interes local şi municipal care corespund nevoilor comunităţii Sectorului 1 și care pot constitui baza atragerii de finanţare externă în cadrul axelor prioritare şi domeniilor majore de intervenţie ale programelor operaţionale sectoriale;

**Condiții generale:**

(a) Să aibă vârsta legală de 18 ani;

(b) Să cunoască limba română scris și vorbit (în cazul cetățenilor străini, organizația gazdă poate să-i pună acestuia la dispoziție un interpret);

(c) Să aibă capacitatea deplină de exercițiu;

(d) Să aibă o stare de sănătate corespunzătoare activităților de voluntariat propuse de organizația gazdă/starea de sănătate se probează cu adeverință medicală eliberată de medicul de familie sau de către unități sanitare abilitate;

(e) Să nu aibă antecedente penale care să-l facă incompatibil cu activitatea de voluntariat desfășurată și să nu fi fost condamanat pentru săvârșirea unor infracțiuni contra umanității, contra statului sau contra autorității, de fals ori a unor fapte de corupție, cu excepția situației în care a intervenit reabilitarea (declarație pe propria răspundere);

(f) Să nu fi desfășurat activitate de poliție politică, așa cum este definită prin lege (declarație pe propria răspundere).

**Condiții specifice:**  
• studii superioare de lungă durată;

• permis de conducere: categoria B

• cunostiințe PC: MS Office, Power point, internet;

• experiență dovedită în accesarea finanțarilor nerambursabile/ managementului de proiect/ scrierea cererilor de finanțare.

**Dosarul de înscriere trebuie să cuprindă următoarele documente:**

1. Cererea de înscriere completată (descarcă cerere de înscriere [aici](https://www.primariasector1.ro/download/program-voluntariat/ANEXA%20nr1%20PV.docx));

2. Copia actului de identitate în termen de valabilitate;

3. Cazier judiciar sau o declarație pe propria răspundere că nu are antecedente penale (descarcă model declarație aici);

4. Declarație pe propria răspundere că nu a fost lucrător al Securității sau colaborator al acesteia, în condițiile prevăzute de legislația specifică (descarcă model declarație aici);  
5. Cv actualizat (de preferat în format EUROPASS);  
6. Declarația de consimțământ privind prelucrarea datelor cu caracter personal (descarcă declarația aici)

7. Copiile documentelor care să atenste nivelul studiilor, precum și copiile documentelor care atestă îndeplinirea condițiilor specific ale postului.

8. Adeverinţa medicală eliberată de medicul de familie din care să reiasă că este apt de muncă/ clinic sănătos.

**Copiile documentelor de mai sus vor fi transmise în format electronic pe adresa de e-mail** [**maimplic@primarias1.ro**](mailto:maimplic@primarias1.ro)**, în format JPG sau PDF, într-un singur mesaj, iar la subiectul mesajului se va scrie rolul pentru care candidați și numele dvs.**

**Termenul limită de depunere a dosarului: 30 aprilie 2021, ora 23:59.**

\*În vederea completării Declarației de consimțământ, vă rugăm să consultați Nota de informare privind conformarea cu GDPR (vezi aici).